《读韦诗了无一物可以拟似适僧赠梅花取以配之左司其诈我乎》
清代·戴晟

韦诗如梅花，暗香生清境。孤绝淡尘想，幽微具隽永。

花气洗垢淡，诵诗令人冷。看花亿万人，真赏在和靖。

谁能解左司，世事甘与屏。驱除杂念虑，冥默得渊静。

合之非声色，分观如形影。浑忘诗与花，悠然一笑领。

作者简介：（1669—1735）清江苏山阳人，字晦夫，号西洮。万斯选弟子，并因而从黄宗羲问学，传王守仁、刘宗周之学。藏书极富，不事进取。有《寤研斋学文、学诗》。